als_Latn dik_Latn sag_Latn
Stilisti i shtëpisë së famshme të modës Gucci, Alessandro Michele, ishte shumë i sinqertë kur kërkonte Partenonin në Athinë për shfaqjen e tij, Gucci Cruise. Ja pra, kaq të larta dhe të shfrenuara janë ambiciet e kësaj marke këto kohë. “Gjithçka nisi në Mesdhe, frymëzimi erdhi nga kulturat greke dhe romake,” thotë ai. “Por nuk mund të kishim Athinën, kështu që kalova në fazën tjetër të rëndësishme të qytetërimit, në rilindje. Dhe ja pra, kështu erdhëm në Firence, në metropolin tërheqës të së kaluarës, vendi që kishte fuqinë e parave. Ose pak a shumë siç është sot, Silicon Valley”, shton ai.
Syri i ekstravagant i Michele-s, prej një italiani të vërtetë, udhëton përgjatë shekujve, duke marrë gjithçka, që nga pantallonat me vizatime pallatesh të viteve ’60, deri tek fustanet e rilindjes të viteve ’70.
Këtë sezon shfaqja e tij përmban në thelb geta dhe çorape me logon GG të stampuar, bluza me figura kokë ujku dhe slogane që shkruajnë Guccy, Guccification dhe Guccify Yourself.
Në shfaqjen e tij, Michele kishte zgjedhur që në stolat ku do uleshin të ftuarit e famshëm dhe të modës, të ishin vargjet e poemës së shekullit të 15, të Lorenzo de ‘Medici “A Song For Bacchus” që thonë:
“Sa e bukur është rinia jonë
Që gjithmonë fluturon krah nesh
Kush do të jetë i lumtur, le të jetë
E nesërmja asgjë të sigurt nuk na rezervon”
Carpe diem. Ky është morali i kohëve moderne, mjaft frymëzues shumicën prej nesh./dritare.net
als_Latn als_Latn als_Latn als_Latn als_Latn als_Latn als_Latn als_Latn als_Latn